stanford-oval/wikipedia huggingface dataset:
Sputnik (artisti)
Menestys

Sputnik nousi maanlaajuiseen kuuluisuuteen vuonna 1985, jolloin levytuottaja Terje Welle Busk tuotti Dyrsku-kokoelmakasetin telemarkilaisista artisteista. Hän oli saanut vinkin Sputnikista tämän 80-vuotiaalta naapurilta Inga Myralta. Kasetista tuli, paljolti Sputnikin ansiosta, menestys ja Busk kutsui kuorma-autoilijan tekemään uutta kasettia.
Vuonna 1986 Sputnik lopulta suostui oman kasetin tekemiseen ja maaliskuussa hän äänitti Porsgrunnissa kaksitoista laulua kolmessa tunnissa. Lauluista tunnetuin oli nimeltään Skilles Johanne, jonka traaginen teksti muokkaantui iloiseksi juomalauluksi. Kasetista otetut 3000 kopiota myytiin loppuun, jonka jälkeen ihmiset alkoivat tehdä ja ostaa siitä laittomia kopioita. Kasetin koko myynti tapahtui messuilla, festivaaleilla, markkinoilla ja bensa-asemilla. Kesällä 1986 Sputnik 1 oli myynyt yli 10 000 kappaletta. Sputnik kutsuttiin tekemään seuraavaa kasettiaan. Sputnik-kaseteissa 2-6 käytettiin kansikuvina syksyllä 1986 otettuja kuvia vuoteen 1990 saakka, koska artisti ei tahtonut vaivautua uudelleen kuvattavaksi niin kauan, kuin edellisiä kuvia oli jäljellä.
Vuosi 1990 oli menestyksekäs. Sputnik oli jo julkaissut viisi kasettia, joita oli myyty useita satojatuhansia kappaleita, mutta nyt hän pääsi esiintymään kaksi kertaa televisioon. Joulun välipäiväohjelmassa Norge rundt vuonna 1989 sekä 9. tammikuuta 1990 ohjelmassa Hotell. Televisioesiintymisten siivittämänä Sputnik myi 1990 enemmän äänitteitä kuin muut norjalaiset artistit yhteensä. Kevään kohokohta oli pääsiäisenä, jolloin Sputnik matkusti Moskovaan ja esiintyi Glasnostin hengessä Punaisella torilla musiikkivideollaan Lukk opp din hjertedør (suom. Avaa sydämesi ovi). Video näytettiin valtakunnallisessa Dagsrevyen-televisiouutislähetyksessä ja matkasta tehtiin dokumenttielokuva Fra Drangedal til Moskva. Elokuva tuli myyntiin marraskuussa 1990.
Sputnikin kuudetta äänitettä Sputnik 6 myytiin 150 000 kappaletta. Äänite sai nolla pistettä NRK:n ohjelmassa Norsk på norsk, jossa sitä kuvailtiin lapskoussiksi. Sputnik vastasi filosofisesti: "Lapskoussi on sentään norjalaisten perusruokaa". Dagbladetin lukijat valitsivat hänet vuoden artistiksi 1990.
Sputnikin epätavanomainen äänitystahti jatkui äänitteellä Den norske festkassetten 1991. Hän kutsui kotikylänsä väkeä studioon, jossa he saivat lapskaus-aterian, mineraalivettä, sekä esiintyä äänitteen taustakuorossa. Äänite valmistui viidessä tunnissa. Busk Records -levy-yhtiö pystyi pian manitsemaan, että kaikki Sputnikin kahdeksan äänitettä olivat myyneet vähintään platinaa - 100 000 kappaletta. Kukaan norjalainen artisti ei ollut kyennyt aiemmin samaan. Vuonna 1993 hän pääsi Guinnessin ennätyskirjaan esiintymällä 72 tunnissa 36:ssa paikassa Norjassa Mandalista Tromssaan.
Vuonna 1996 Sputnik joutui erimielisyyksiin Busk Records -yhtiön kanssa ja levytti kaksi pitkäsoittoa Talent-levy-yhtiölle. Ne eivät kuitenkaan menestyneet sanottavasti ja kuuden vuoden jälkeen hän palasi Busk Recordsin huomaan.
Levyjen lisäksi Sputnik on myynyt suuren määrän legendaarisiksikin mainittuja Sputnik-alushousuja.
Vaikutus

Sputnik on ollut kriitikkojen naurunalaiseksi tekemä ja inhoama, mutta suuren yleisön rakastama hahmo, joka on mainittu jopa norjalaisen kansanomaisuuden symboliksi. Artisti itse ei ole ottanut itseään erityisen vakavasti ja hän on jatkanut kuorma-autoilijan ammattiaan muusikkouransa ohessa todeten: "Huomenna voi olla, että kukaan ei pidä Sputnikista, mutta soraa ja kiveä tarvitaan aina."
Hän on myynyt yli miljoona äänitettä ja lyönyt yleisöennätykset useissa esiintymispaikoissaan. Drangedalissa on hänen itsensä ylläpitämä Sputnik-museo.
Levytykset

Sputnik 1 (Busk, 1986)
Sputnik 2 (Busk, 1986)
Sputnik 3 (Busk, 1987)
Sputnik 4 (Busk, 1988)
Sputnik 5 (Busk, 1989)
Romjulskassetten til Sputnik (Busk, 1989), julkaistu uudelleen niimellä Romjulsmusikken til Sputnik
Sputnik 6 (Busk, 1990)
Den norske festkassetten (Busk, 1990), julkaistu uudelleen nimellä som Den norske festmusikken
Sputnik 7 (Busk, 1991)
Sputnik 8 (Busk, 1992)
Bedehusmusikken til Sputnik (Busk, 1992)
Sputnik 9 (Busk, 1993)
Sputnik 10 (Busk, 1994)
Gull og grønne skoger (Talent, 1996)
Lykkelandet Zanzibar (Talent, 1997)
24 sanger som rystet Norge (Busk, 2001) kokoelmalevy
Sputnik 11 (Busk, 2001)
Sputnik 12 (Busk, 2002)
Sputnik 13 (Busk, 2003)
Sputnik 20 (2006)
Det er vanskelig å være beskjeden (Crema, 2007)
50 år på veien (2009)
Aiheesta muualla

Sputnikin sivusto (Arkistoitu – Internet Archive)
Salamurhaajien liiga

| Salamurhaajien liiga |
| --- | --- |
 Salamurhaajien liiga jahtaa Batmania Detective Comics-lehden numerossa 405 (piirros Neal Adams).
Sarjakuvakustantamo:  DC Comics
Ensiesiintyminen:  Strange Adventures nro 215 (1968)
Luojat:  Neal Adams Denny O'Neil
Salamurhaajien liiga (eng. The League of Assassins) tunnetaan myös nimillä Varjojen liiga ja Varjojen Yhteisö (eng. League of Shadows ja Society of Shadows) on fiktiivinen sarjakuvaryhmä, joka esiintyy DC Comics -sarjakuvakustantamon Batman-tarinoissa. Ryhmä esiintyi ensimmäisen kerran Strange Adventures 215 numerossa 1968 ja sen loivat Neal Adams ja Denny O'Neil. Ryhmän virallinen nimi paljastettiin Salamurhaajien liigaksi Detective Comics #405 numerossa marraskuussa 1970. Ryhmä ja sen jäsenet ovat toimineet Batmanin vastustajana.
Sarjakuvissa > Darrkin johtajuus

Ra's al Ghul perusti Salamurhaajien liigan, mutta ryhmän historiassa ei kerrota perustamisen tarkkaa aikaa tai paikkaa. Ryhmän jäsenet ovat äärimmäisen uskollisia johtajalleen, ja he ovat valmiita kuolemaan Ra'sin käskystä. Salamurhaajien liiga on kenties maailman vaarallisin salamurhaajien ryhmä, ja sen riveissä ovat taistelleet muun muassa huippuassassiinit Lady Shiva, David Cain ja Merlyn. Jokainen jäsen, joka on epäonnistunut surmaamaan kohteensa, on joutunut itse myöhemmin liigan maalitauluksi ja lopulta kokenut kuolemansa.
Dr. Ebeneezer Darrk ja kamppailulajien taitaja Sensei olivat tiettävästi ensimmäiset ryhmän johtoportaan jäsenet Ra'sin jälkeen. Vaikka liiga luottaakin Sensein kamppailulajien taitajiin, johtajaksi noussut Darrk suosi enemmän manipulointia ja taktikoituja hyökkäyksiä. Hänen aikansa liigan johtajana katkesi kuitenkin hänen napattuaan Ra'sin tyttären, Talia al Ghulin. Batman saapui pelastamaan Talian, ja Darrk kuoli yrittäessään surmata heidät. Talia ja Batman kohtasivat tuolloin ensimmäistä kertaa, ja tapaaminen loi pohjan heidän tulevaisuudessa käytävälle yhteiselle romanssilleen.
Sarjakuvissa > Sensein kuolema ja Ra'sin paluu johtajaksi

Darrkin menehdyttyä Sensei nousi liigan johtajaksi. Hänen johtajavuosiensa aikana liiga muodostui entistä enemmän brutaalia väkivaltaa käyttäväksi huipputaistelijoiden yhteisöksi. Sensei sekosi kuitenkin valtakautenaan murhanhimoiseksi diktaattoriksi. Niin ikään hänkin menehtyi yrittäessään murhata diplomaatteja kesken tärkeän konferenssin, ja liigan valta-asema palasi takaisin Ra'sille.
Myöhemmin paljastettiin, että ennen tohtori Daarkin ja Sensein petoksia Ra's oli kyllästynyt sotureidensa ailahteleviin uskollisuuksiin. Ra's määräsi David Cainin luomaan täydellisen henkivartijan ("The One Who Is All"). Kun varhaiset yritykset kasvattaa tällainen henkilö johtivat toivottoman psykoottisiin lapsiin, Cain päätti tarvitsevansa geneettisesti sopivan lapsen ja alkoi etsiä mahdollista äitiä. Tätä tarkoitusta varten hän murhasi Carolyn Woosanin/Wu-Sanin, yhden kahdesta hämmästyttävän lahjakkaasta kamppailutaiteilijasisaresta, jonka hän oli nähnyt taistelemassa näyttelyssä. Carolynin sisko Sandra vannoi kostoa ja jäljitti Cainin, mutta Liigan yhteisvoimin hillitsi hänet. Sekä päihtynyt että peloissaan siitä taitotasosta, jonka hän oli saavuttamassa nyt, kun hän ei enää pidätellyt sisarensa vuoksi, Sandra suostui olemaan Cainin lapsen äiti. Vastineeksi Liiga säästi Sandran hengen ja auttoi häntä jatkokoulutuksessa. Kun Sandra synnytti, hän oli taidoissaan ylittänyt koko liigan. Hän lähti heti tyttärensä Cassandra Cainin syntymän jälkeen ja nimesi itsensä Lady Shivaksi.
Muut tarinat viittaavat siihen, että Shiva työskenteli jossain vaiheessa myöhemmin Liigan jäsenenä, ja entisen liigan jäsenen Onyxin silminnäkijät osoittavat, että hän piti yhteyttä Liigan kanssa, vaikka hän ei ilmeisesti nähnyt tytärtään. Vaikka useimmat hänen esiintymisensä vuosien varrella osoittavat hänen työskentelevän itsenäisesti, hän ilmeisesti kuului jonkin verran Liigaan, ja Ra's kutsui hänet "pelastamaan" Taliaa Hush-jutun aikana.
Rain ja Cainin suunnitelmien mukaisesti Liiga yritti kouluttaa Cassandra Cainin syntymästä asti äärimmäiseksi salamurhaajaksi, antaen hänelle tietämättään taidot, joita hän käyttäisi sankarina Batgirlina.
Merkittävimmät jäsenet

Ra's al Ghul - vuosisatoja elänyt ekoterroristi ja liigan perustaja, joka tietää Bruce Waynen olevan Batman. Selvinnyt hengissä yli 600 vuotta elämänkaivojensa, Lazarus Pitien, ansiosta,
Talia al Ghul - Ra'sin tytär ja yksi Batmanin rakkaussuhteista, joka on oletettavasti Brucen pojan Damian Waynen äiti.
Nyssa Raatko - toinen Ra'sin tyttäristä, ja hän syntyi vuonna 1775 Pietarissa. Menetti välinsä isäänsä jättäessään liigan, ja joutui myöhemmin omiensa surmaamaksi Etelä-Afrikassa.
Ebeneezer Darrk - ensimmäinen tunnettu liigan johtaja ja jäsen Ra'sin jälkeen. Korkea-älyinen taktikko, joka menehtyi kuitenkin yrittäessään surmata Talian ja Batmanin.
Sensei - Hongkongissa syntynyt kamppailulajien taitaja, joka kuitenkin sekosi päästyään vallankahvaan ja menetti välinsä Ra'sin kanssa.
Muussa mediassa > Animaatiossa

Salamurhaajien liiga on esiintynyt useissa Batmaniin liittyvissä animaatiosarjoissa ja myös Teräsmies- ja Young Justice animaatiosarjoissa sekä animaatioelokuvissa Son of Batman, Batman: Bad Blood, Justice League Dark: Apokolips War ja Batman vs. Teenage Mutant Ninja Turtles. Animaatiosarjassa DC Super Hero Girls League of Shadows on Ra'n johtama salainen rock-yhtye, joka pitää usein rock-konsertteja Lazarus Pit nimisessä musiikkitalossa. Ryhmän tavoitteena on Ra'n mukaan puhdistaa maailma "huonosta musiikista".
Muussa mediassa > Televisiossa

Salamurhaajien liiga on esiintynyt Arrow, Legends of Tomorrow ja Gotham-televisiosarjoissa.
Muussa mediassa > Elokuvissa

Ryhmä esiintyi elokuvissa Batman Begins ja Yön ritarin paluu nimellä League of Shadows.
Videopeleissä

Ryhmä esiintyi peleissä Batman Begins, DC Universe Online, Gotham Knights, Batman: Arkham City ja Batman: Arkham Knight.
Tamara Ljuhina

| Mitalit | Mitalit | Mitalit |  |
| --- | --- | --- | --- |
|  Zamotailova Tokion kesäolympialaisissa 1964. |  Zamotailova Tokion kesäolympialaisissa 1964. |  Zamotailova Tokion kesäolympialaisissa 1964. |  |
Maa:   Neuvostoliitto
Naisten telinevoimistelu
|  Olympialaiset  |  Olympialaiset  |  Olympialaiset  |  |
|  Kultaa | Rooma 1960 | joukkuekilpailu |  |
|  Kultaa | Tokio 1964 | joukkuekilpailu |  |
|  Pronssia | Rooma 1960 | permanto |  |
|  Pronssia | Rooma 1960 | eritasonojapuut |  |
Tamara Aleksejevna Zamotailova (o.s. Ljuhina, ven. Тамара Алексеевна Замотайлова (Люхина), s. 11. toukokuuta 1939 Voronež, Venäjän SFNT) on Neuvostoliittoa edustanut, kilpauransa päättänyt telinevoimistelija ja olympiavoittaja.
Ljuhina, myöhemmin Zamotailova, voitti joukkuekilpailussa Neuvostoliiton joukkueessa olympiakultaa Roomassa 1960 ja Tokiossa 1964. Roomassa hän voitti myös pronssia permannolla ja eritasonojapuilla.
Aiheesta muualla

Kuvia tai muita tiedostoja aiheesta Tamara Ljuhina Wikimedia Commonsissa
Teresa Moorhouse

| Teresa Moorhouse> Henkilötiedot |
| --- | --- |
Syntynyt: 1981 Helsinki
Taiteilija
Ala:  tekstiilitaiteilija
Kuuluisimpia töitä:  Isoisän puutarha, Matkalla maalle, Latvassa korkealla, Sininen Gepardi, Yläilmoissa
Teresa Moorhouse (s. 1981) on Helsingissä asuva ja työskentelevä tekstiilitaiteilija. Hän valmistui pariisilaisesta muotikoulusta ja suoritti maisterintutkinnon Taidekorkeakoulussa Helsingissä. Hän aloitti neuleiden ja graafisen suunnittelun parissa, mutta innostui pian tekstiileistä ja näytti luonnoksiaan Marimekon silloiselle toimitusjohtajalle, Kirsti Paakkaselle. Tämä innostui, ja Moorhouse on suunnitellut kuoseja Marimekolle vuodesta 2004 lähtien.
Kesällä 2014 Moorhouse oli mukana Kiasman ja Marimekon yhteisnäyttelyssä ”Kimpassa”.
Moorhousen vanhemmat ovat Suomeen asettunut englantilaissyntyinen arkkitehti Jonathan Moorhouse ja taidehistorioitsija Leena Ahtola-Moorhouse.
Sven Jalavisto

Sven Ille Agaton Jalavisto, vuoteen 1925 Elmgren (29. elokuuta 1905 Hamina – 5. elokuuta 1974 Helsinki) oli diplomi-insinööri ja yritysjohtaja, joka sai kauppaneuvoksen arvon.
Henkilöhistoria

Sven Jalaviston vanhemmat olivat ylilääkäri Robert Elias Elmgren ja Inez Helena Meurman ja puoliso vuodesta 1934 Alli Hilja Tuulikki Hupa (entinen Höglund). Fysiologian professori Eeva Jalavisto ja laulaja Tuomi Elmgren-Heinonen olivat hänen sisariaan. Jalavisto tuli ylioppilaaksi Suomalaisesta normaalilyseosta 1923 ja valmistui diplomi-insinööriksi Teknillisestä korkeakoulusta 1928, insinööriupseerin tutkinnon hän suoritti Kadettikoulussa 1929. Jalavisto oli Suomenlinnan ja Santahaminan teknisten laitosten käyttöinsinööri 1929–1931, Valtion laivatelakan Suomenlinnan sähkölaitoksen käyttöinsinööri 1932–1934, Suomen Sähkö -yhtiön palveluksessa 1934–1936, Oulu Oy:n voimalaitos- ja sähköinsinööri 1936–1941, Weilin & Göös -yhtiön teknillinen johtaja 1941–1948 ja HPY:n toimitusjohtaja 1948–1970. Jalavistolla oli useita luottamustoimia, kuten Puhelinlaitosten Liiton puheenjohtajuus 1949–1965. Kauppaneuvoksen arvon hän sai 1969. Sotilasarvoltaan Jalavisto oli insinöörimajuri.
Julkaisuja

Piirteitä graafisesta teollisuudestamme 50 vuoden ajalta, 1946
Steve Dawson

Steve Dawson esiintymässä vuonna 2014
Steve "Dobby" Dawson (s. 1951) on brittiläinen basisti ja yksi Saxonin perustajista. Erottuaan Saxonista hän on soittanut Graham Oliverin kanssa Son of a Bitch:ssä ja Oliver-Dawson Saxonissa. Hän on myös tehnyt sooloalbumin Pandemonium Circus.
Diskografia > Saxon

Saxon (1979)
Wheels of Steel (1980)
Strong Arm of the Law (1980)
Denim and Leather (1981)
The Eagle Has Landed  (1982)
Power and the Glory (1983)
Crusader (1984)
Innocence Is No Excuse (1985)
BBC Sessions (1999)
Live at Donnington 1980 (2000)
Diskografia > Son of a Bitch

Victim You (1996)
Diskografia > Oliver/Dawson Saxon

Re://Landed (2000)
It's Alive (2003)
The Second Wave: 25 Years of NWOBHM (2003)
Diskografia > Steve Dawson

Pandemonium Circus (2002)
Aiheesta muualla

Oliver / Dawson Saxon Myspace Sivu
Oliver / Dawson Saxon Sivu (Arkistoitu – Internet Archive)
Saxon
| Biff Byford • Doug Scarratt • Paul Quinn • Nibbs Carter • Nigel GlocklerEntisiä jäseniä: Fritz Randow • Jörg Michael • Graham Oliver • Paul Johnson • Steve Dawson • Nigel Durham • Pete Gill |
| --- | --- |
Studioalbumit:  Saxon • Wheels of Steel • Strong Arm of the Law • Denim and Leather • Power and the Glory • Crusader • Innocence Is No Excuse • Rock the Nations • Destiny • Solid Ball of Rock • Forever Free • Dogs of War • Unleash the Beast • Metalhead • Killing Ground • Lionheart • The Inner Sanctum • Into the Labyrinth • Call to Arms • Sacrifice • Battering Ram • Thunderbolt • Inspirations • Carpe Diem • More Inspirations • Hell, Fire and Damnation
Livealbumit:  The Eagle Has Landed • Rock 'n' Roll Gypsies • Greatest Hits Live • The Eagle Has Landed – part 2 • BBC Sessions • The Eagle Has Landed – part 3
Kokoelmat:  Strong Arm Metal • Greatest Hits • Best of Saxon • Heavy Metal Thunder • The Very Best of Saxon: 1979–1988
Taolaiset uskonnot

Taolaiset uskonnot määritellään usein Kiinassa kolmena tienä, jotka johtavat tasapainoon eli taoon. Niitä ovat taolaisuus, buddhalaisuus ja kungfutselaisuus. Jokainen näistä uskoista määrittelee omalla tavallaan sen, miten tao voidaan elämässä saavuttaa, ja tavallaan nirvanaan pyrkimistä voi verrata taon tavoitteluun.
Teresa Heinz Kerry

Teresa Heinz Kerry vuonna 2013.
Maria Teresa Thierstein Simões-Ferreira Heinz Kerry (s. 5. lokakuuta 1938) on yhdysvaltalainen hyväntekeväisyyden harrastaja. Hän on Yhdysvaltain ilmastoerityislähettilään John Kerryn puoliso.
Teresa on alun perin portugalilainen. Hän syntyi Maputossa Mosambikissa, silloisessa Portugalin siirtomaassa. Hänen isänsä oli lääkäri José Simões-Ferreira. Hänen äitinsä Irene Thierstein oli sveitsin saksalaista syntyperää.
Teresa suoritti opintonsa Witwatersrandin yliopistossa Johannesburgissa ja Geneven yliopistossa ennen kuin muutti Yhdysvaltoihin, jossa hän oli töissä YK:ssa tulkkina. Hän puhuu viittä eri kieltä: englantia, espanjaa, ranskaa, italiaa ja portugalia.
Teresa Simões-Ferreira meni naimisiin Heinzin ketsuppisukuun kuuluneen liikemies ja senaattori Henry John Heinz III:n kanssa 5. helmikuuta vuonna 1966 Pittsburghissa Pennsylvaniassa. Vuonna 1971 Teresa Heinzista tuli Yhdysvaltain kansalainen. Avioparille syntyi kolme lasta.
Teresa Heinzin elämäkerran mukaan hän tapasi John Kerryn vuonna 1990. Senaattori Heinz kuoli 4. huhtikuuta 1991 lento-onnettomuudessa Pennsylvaniassa, ja Teresa peri omaisuuden ja yhtiön.
Seuraavan kerran hän tapasi Kerryn Rio de Janeiron ilmastokokouksessa vuonna 1993. Teresa Heinz oli mukana presidentti George H. W. Bushin valtuuskunnassa. Heinz ja Kerry muuttivat yhteen vuonna 1993 ja menivät naimisiin 26. toukokuuta 1993 Nantucketissa Massachusettsissa.
Talvisotamuseo

| Talvisotamuseo |
| --- | --- |
 Talvisotamuseon sisäänkäynti
Tyyppi:  Museo, paikallismuseo, sotahistoriallinen museo 
Osoite:  Väinämöinen 11, 88900 Kuhmo  
Sijainti:  Kuhmo 
Perustettu:  1994
Ylläpitäjä:  Kuhmon kaupunki
Kotisivut:  https://www.kuhmo.fi/kulttuuri-ja-vapaa-aika/museot/talvisotamuseo/
Koordinaatit:  64°07′01″N, 29°35′20″E
 fiTalvisotamuseo 
  
Kuhmon talvisotamuseo on Kuhmon kaupungin ylläpitämä museo, joka avattiin yleisölle heinäkuussa 1994.  Näyttelyssä on esillä valokuvia, esineitä ja pienoismalleja, jotka kertovat Kuhmon taisteluista, suomalais- ja neuvostosotilaiden arjesta, rintamahuollosta ja siviilien evakkotaipaleesta.
Näyttelyssä ovat esillä pienoismallit Saunajärven Luvelahden motista, kahdesta lentokoneesta (Polikarpov R-5 ja Tupolev TB-3) ja suojeluskuntatalo Korpilinnasta. Lisäksi näyttelyssä on ajokuntoon entisöity tykinvetäjä (T-20 Komsomolets m 1940).
Rakennus

Rakennus:
Suunnittelija: Heikki Kukkonen, arkkitehti
Valmistui: 20.6.1991
Talvisotanäyttelyn avajaiset: 1.7.1994
Kuvia

Etualalla suomalaisia sotilaita
Palontorjuntakalustoa
Neuvostosotilaita
Aiheesta muualla

Talvisotamuseo Kainuun paikallismuseoita ja kulttuuriympäristökohteita -portaalissa
Kuvia tai muita tiedostoja aiheesta Talvisotamuseo Wikimedia Commonsissa
TS

Ts tarkoittaa seuraavia asioita:
tennessiini, kemiallinen merkki Ts, alkuaine
tsonga, ISO 639-1 -koodi ts, kieli
Air Transat, IATA-koodi TS, lentoyhtiö
terasiemens, tunnus TS, konduktanssin yksikkö
Turun Sanomat, TS, suomalainen sanomalehti
toisin sanoen, ts., suomen kielen lyhenne
työsopimussuhteinen, ts., henkilö tai henkilöstö, jolla on työsopimussuhde
työsuojelu
TeamSpeak, TS, ohjelmisto
ts, mm. hausan aakkosiin kuuluva kirjain
tenorisaksofoni, TS, soitin
Tidewater Southern Railway, TS, rautatieyhtiö
Suzuki TS, suzukin enduromopo
TS, suomalainen rap-muusikko
transsukupuolinen
Telesync
höyryturbiinilaiva, TS (turbine ship) tai TSS (turbine steam ship), höyryturbiinin voimalla kulkeva laiva
Theodor Sederholm, suomenruotsalainen toimittaja ja kirjailija, käytti nimimerkkiä ts
Turnerin syndrooma, lyhenteeltään TS
Touretten syndrooma, lyhenteeltään TS
Verge TS, Verge Motorcyclesin kehittämä sähkömoottoripyörä
TS-lyhennettä käyttää myös yhdysvaltalainen heavy metal -yhtye Twisted Sister.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”TS”, voi hakea sivunnimihaulla, laajalla sivunnimihaulla tai tekstihaulla.
Suudelmitar

| Suudelmitar Ville Leinonen |
| --- | --- | --- |

Studioalbumin tiedot
 Äänitetty : marraskuu 2003 – tammikuu 2004, Mehiläisstudio, Tampere
 Julkaistu: 27. helmikuuta 2004
 Tuottaja(t): Ville Leinonen
 Tyylilaji: folk rock, indie rock
 Kesto: 46.19
 Levy-yhtiö: Poko Records
Listasijoitukset
  26. (10/2004)
Ville Leinosen muut julkaisut
| Uuden aamun lauluja 2003 | Suudelmitar 2004 | Valloittaja 2005 |
Singlet albumilta Suudelmitar
 ”Wien” / ”Mitä tarkoittaa kesytetty (live)” Julkaistu: 2004
Suudelmitar eli balladeja metsäpoluilta ja merten rannoilta on laulaja-lauluntekijä Ville Leinosen toinen sooloalbumi, joka julkaistiin 27. helmikuuta 2004.
Kappaleet

Suudelmitar – 4.15
Taiwanin kuut – 3.57
Dans Ma Cabane – 3.23
Hiljaa Ui Malawée – 6.53
Lumiaurojen laulu – 5.21
Wien – 4.02
Kaikki tuulet – 6.03
Lentosuudelmat – 4.07
Luunvalkoiset purjeet – 5.47
Kiitoslaulu – 2.31
Muusikot

Ville Leinonen – laulu, kitara, basso, rummut, tuotanto
Tuomas Luukkonen – kitara (2, 9), huilu (9), huuliharppu (19)
Ilkka Heinonen – kontrabasso (1, 2)
Ville Rauhala – kontrabasso (6, 7)
Elissa Määttänen – laulu (3, 6)
Tommi Laine – slidekitara (7)
Lari Aaltonen – sitar (4, 8)
Jussi Kannaste – tenorisaksofoni ja huilu (6)
Markku Leinonen – flyygelitorvi ja trumpetti (4)
Suvi Mäkinen – alttonokkahuilu (5)
Jussi Willgren – gongat (8)
Maija Lahti – tanssi (8)
Janne Laurila – laulu (4)
Juho Koiranen – mandoliini (9)
Tommi Salminen – rummut (9)
Jere Leinonen – basso (9)
Arvostelut

Desibeli.net:
Soundi:
Svenska lantbruksproducenternas centralförbund

| Svenska lantbruksproducenternas centralförbund |
| --- | --- |

Perustettu:  1945
Toimiala:  Maatalous
Puheenjohtaja:  Mats Nylund
Hallitus (2018):  Thomas Antas Thomas Lindroth Tomas Långgård Mats Nylund Johanna Smith Ingrid Träskman Birgitta Eriksson-Paulson
Aiheesta muualla
www.slc.fi
Infobox OKNimi-testi OK: 
Svenska lantbruksproducenternas centralförbund SLC rf (suom. Ruotsinkielisten maataloustuottajain keskusliitto) on suomalainen ruotsinkielinen maanviljelijöiden etujärjestö. Se on suomenkielisen Maa- ja metsätaloustuottajain keskusliiton (MTK) sisarjärjestö, joka toimii ruotsinkielisillä rannikkoalueilla.
SLC:llä on noin 13 000 jäsentä ja neljä alueellista liittoa: Österbottens svenska producentförbund (ÖSP), Nylands svenska producentförbund (NSP), Åbolands svenska lantbruksproducentförbund (ÅSP) ja Ålands producentförbund (ÅPF). Lisäksi siihen kuuluu kolme alueellista metsänomistajien liittoa. Keskusjärjestön tarkoitus on valvoa ruotsinkielisen maaseudun taloudellisia, sosiaalisia ja kulttuurisia etuja. Sillä on yhteinen Brysselin edustusto MTK:n ja Pellervo-Seuran kanssa. SLC julkaisee Landsbygdens Folk -lehteä.
Suomen ensimmäinen ruotsinkielinen maataloustuottajien järjestö Allmogeförbundet perustettiin vuonna 1925 Uudellamaalla. SLC:n perustivat edellämainitut neljä maakunnallista liittoa joulukuussa 1945.
Aiheesta muualla

Järjestön kotisivu.
Te luulette meidän unohtaneen

| Te luulette meidän unohtaneen Viipurin Lauluveikot |
| --- | --- | --- |

Te luulette meidän unohtaneen
Kokoelmalevyn tiedot
 Julkaistu: 2004
 Formaatti: CD-levy
 Kesto: 48.30
 Levy-yhtiö: Fuga
Viipurin Lauluveikot muut julkaisut
| Adventin aikaa 2003 | Te luulette meidän unohtaneen 2004 | Yhä kohoaa tuttu torni 2007 |
Te luulette meidän unohtaneen on Viipurin Lauluveikkojen kokoelmalevy vuodelta 2004.